	
	
	



Pasūtītāja līguma	Izpildītāja līguma
uzskaites Nr. RDA-24-___-lī	uzskaites Nr. 77/2024

LĪGUMS 
Par Rīgas civilās aizsardzības un katastrofu pārvaldības sistēmas izstrādi un uzturēšanu


Līguma parakstīšanas datums ir pēdējā pievienotā droša elektroniskā paraksta laika zīmoga datums, Rīgā

Rīgas valstspilsētas pašvaldības aģentūra “Rīgas digitālā aģentūra”, tās […] (turpmāk – Pasūtītājs), no vienas puses un 
SIA “Jāņa sēta”,  vienotais reģistrācijas numurs: 40003426448, juridiskā adrese: Krasta iela 105a, Rīga, kuru, pamatojoties […], (turpmāk – Izpildītājs), no otra puses, 
[bookmark: _Hlk121984721]Pasūtītājs un Izpildītājs kopā turpmāk sauktas Puses, un katrs atsevišķi Puse, pamatojoties uz atklātu konkursu “Rīgas civilās aizsardzības un katastrofu pārvaldības sistēmas izstrādi un uzturēšanu”, iepirkuma identifikācijas Nr. CAIP 2024/55 (turpmāk – Konkurss), rezultātiem noslēdz šādu iepirkuma līgumu (turpmāk – Līgums): 

1. Līguma priekšmets

1.1. Pasūtītājs pasūta un Izpildītājs nodrošina Rīgas civilās aizsardzības un katastrofu pārvaldības sistēmas (turpmāk – Sistēmas) izstrādi un uzturēšanu saskaņā Līguma 1. pielikumu “Tehniskā specifikācija” (turpmāk – Tehniskā specifikācija), Līguma 2. pielikums “Tehniskais piedāvājums” (turpmāk – Tehniskais piedāvājums) un Līguma 3. pielikumu “Finanšu piedāvājums” (turpmāk – Finanšu piedāvājums). Ja Līguma izpildes laikā tiek konstatētas pretrunas starp Tehniskās specifikācijas un Tehniskā piedāvājuma noteikumiem, noteicošā ir Tehniskā specifikācija. 
1.2. Izpildītājs ņem vērā, ka Līguma darbības laikā Sistēma var tikt attīstīta, pilnveidota (t.sk., bet ne tikai – papildināta to funkcionalitāte, izmantojamās tehnoloģijas, sasaiste ar citām informācijas sistēmām) citu (ārpus šī) līgumu vai projektu ietvaros, līdz ar to uzturēšanas pakalpojumu tvērums var tikt paplašināts. Pasūtītājs par šādiem apstākļiem vai izmaiņām informēs Izpildītāju atsevišķi. Izpildītājam tie ir saistoši.
1.3.  Risku par Līgumā neparedzētām piegādēm, darbiem un pakalpojumiem, kas nepieciešami Līguma pilnīgai izpildei (turpmāk – Neparedzēti darbi), uzņemas Izpildītājs, tai skaitā neparedzēto darbu izmaksas, kas nav iekļautas Līguma 3.1.  punktā noteiktajā Līguma summā, bet ir nepieciešamas Līguma pilnīgai izpildei Pasūtītāja pieprasītajā apjomā, kvalitātē un termiņā un, kuras izriet no Līguma pielikumiem un piedāvājumā noteiktā Līguma priekšmeta apraksta, arī tad, ja tās nav tieši norādītas Līgumā. 
1.4.  Risku par Neparedzētiem darbiem uzņemas Pasūtītājs: 
1.4.1. neparedzēto darbu nepieciešamība ir radusies tādu no Pušu gribas neatkarīgu apstākļu dēļ, kurus Puses, slēdzot Līgumu, nevarēja paredzēt; 
1.4.2. neparedzētie darbi ir ierosināti pēc Pasūtītāja iniciatīvas, Pasūtītājam precizējot vai papildinot Līguma priekšmetu;
1.4.3. Līgums objektīvu, no Izpildītāja gribas neatkarīgu iemeslu dēļ nav izpildāms, ja netiek veikti neparedzētie darbi. 
1.5.  Līguma ietvaros par Neparedzētiem darbiem nav uzskatāmi darbi, kas izriet no Līguma izpildes metodikas un, kurus Izpildītājs varēja paredzēt un tam bija jāparedz, iesniedzot piedāvājumu Konkursā.
1.6. Ja iestājas Līguma 1.2.  punktā minētie apstākļi, Neparedzētu darbu izpilde negroza Līguma 3.1.  punktā noteikto kopējo Līguma summu. Ja iestājas Līguma 1.4.  punktā minētie apstākļi, Līguma 3.1. punktā noteiktā kopējā Līguma summa saistībā ar Neparedzētu darbu izpildi tiek grozīta Publisko iepirkumu likumā (turpmāk – PIL) noteiktajā kārtībā un apjomā. 

2. Līguma spēkā stāšanās termiņš un izpildes termiņš

2.1. Līgums stājas spēkā pēc tā abpusējas parakstīšanas brīža. Līguma darbības laiks nepārsniedz 36 (trīsdesmit sešus) mēnešus, kas sadalīts 3 (trijos) vienādos posmos pa 12 (divpadsmit) mēnešiem katrs (turpmāk – Posms).  
Pasūtītājs ne vēlāk kā 2 (divus) mēnešus pirms katra Posma beigām, ņemot vērā Pasūtītāja finansējuma pieejamību un apjomu, vienpusēji paziņo Izpildītājam par Līguma darbības termiņa pagarinājumu uz turpmāko Posmu, bet, ja šāds paziņojums netiek nosūtīts, uzskatāms, ka Līguma darbības termiņš netiek pagarināts un izbeidzas attiecīgā Posma pēdējā dienā. 
2.2. Pasūtījuma izpildes termiņi ir noteikti Tehniskajā piedāvājumā.
2.3. Garantijas saistības neatkarīgi no Līguma darbības termiņa izbeigšanās ir nodrošināmas atbilstoši Tehniskās specifikācijas prasībām. Neatkarīgi no Līguma termiņa izbeigšanās Līguma noteikumi ir attiecināmi uz visām saistībām, kuru izpilde ir pilnībā pabeidzama pēc tā beigu datuma. Pēc Līguma darbības termiņa izbeigšanās Līguma darbības laikā pasūtītie pakalpojumi Izpildītājam ir jāpabeidz un jāiesniedz prasībām atbilstoši Nodevumi ne vēlāk kā 30 (trīsdesmit) dienu laikā (šajā termiņā ieskaitāms arī laiks, kurā atbilstoši Līguma noteikumiem Pasūtītājs pārliecinās par Pakalpojuma un Nodevumu atbilstību prasībām, ko apliecina abpusēji parakstīts Akts). 

3. Līguma summa un norēķinu kārtība

3.1. Līguma kopsumma ir 400 000,00 euro (četri simti tūkstoši euro un 00 centi) bez pievienotās vērtības nodokļa (turpmāk – PVN). Papildu Līguma kopsummai un Finanšu piedāvājumā noteiktajai cenai Pasūtītājs maksā PVN Latvijas Republikas normatīvajos aktos noteiktajā kārtībā.
3.2. Pasūtītājam nav pienākums un Izpildītājs nevar prasīt vai paļauties, ka Līguma izpildes ietvaros tiks izlietota visa norādītā Līguma kopsumma.
3.3. Līguma ietvaros izpildāmo Sistēmas izstrādes un uzturēšanas darbu izmaksu pozīciju un cilvēkstundu cenas ir noteiktas Finanšu piedāvājumā. Finanšu piedāvājumā norādītās vienas vienības cenas ir fiksētas un nevar tikt paaugstinātas visā Līguma darbības laikā.
3.4. Pasūtītājs Līgumcenu samaksā Izpildītājam šādā kārtībā:
3.4.1. samaksu par Sistēmas izstrādes darbu izpildi 80 (astoņdesmit) procentu apmērā no attiecīgā izstrādes darba (turpmāk – Laidiens) izpildes summas Pasūtītājs veic, pārskaitot to uz Izpildītāja norādīto bankas kontu 30 (trīsdesmit) dienu laikā pēc attiecīgo darbu izpildes, nodošanas-pieņemšanas akta (turpmāk – Akts) abpusējas parakstīšanas un Izpildītāja rēķina saņemšanas dienas. Izpildītājs iekļauj Aktā atsauci uz Līguma numuru. Puses detalizēti nosaka darba izpildes saturu, sagaidāmos un iesniedzamos rezultātus (turpmāk – Nodevumi), t.sk., uzskaitot obligāti iesniedzamo dokumentāciju un līdzekļus, ar kādiem Nodevumi tiks sasniegti saskaņā Tehniskā specifikācijas noteikumiem;
3.4.2. pēc visu Līgumā paredzēto izstrādes darbu veiksmīgas akcepttestēšanas, gala Akta parakstīšanas un Sistēmas ieviešanas produkcijā, Pasūtītājs veic gala maksājumu atlikušo 20 (divdesmit) procenti apmērā no izstrādes summas, pārskaitot to uz Izpildītāja norādīto bankas kontu 30 (trīsdesmit) dienu laikā pēc Akta abpusējas parakstīšanas un Izpildītāja rēķina saņemšanas dienas;
3.4.3. samaksu par Sistēmas uzturēšanas darbu izpildi Pasūtītājs veic ne biežāk kā vienu reizi mēnesī ar pārskaitījumu uz Izpildītāja norādīto bankas kontu, veicot norēķinus par iepriekšējā mēnesī Izpildītāja sniegtajiem un Līgumam atbilstošiem darbiem 30 (trīsdesmit) dienu laikā pēc attiecīgo darbu Akta abpusējas parakstīšanas un Izpildītāja rēķina saņemšanas dienas.
3.5. Puses vienojas, ka rēķini tiek sagatavoti elektroniski un ir derīgi bez paraksta.
3.6. Rēķinā jābūt ietvertai atsaucei uz Līgumu (Līguma noslēgšanas datums un Pasūtītāja Līguma reģistrācijas numurs).
3.7. [bookmark: _Hlk159011551]Izpildītājs sagatavo grāmatvedības attaisnojuma dokumentus elektroniskā formātā (turpmāk – elektronisks rēķins) atbilstoši Rīgas valstspilsētas pašvaldības portālā www.eriga.lv, sadaļā “Rēķinu iesniegšana” norādītajai informācijai par elektroniskā rēķina formātu.
3.8. Elektronisko rēķinu apmaksai Izpildītājs iesniedz Pasūtītājam, izvēloties vienu no šādiem rēķina piegādes kanāliem:
3.8.1. izveido programmatūru drošai datu apmaiņai starp Izpildītāja norēķinu sistēmu un Rīgas valstpilsētas pašvaldības vienoto informācijas sistēmu (WEB API);
3.8.2. augšupielādē rēķinu failus portālā www.eriga.lv atbilstoši portālā www.eriga.lv sadaļā “Rēķinu iesniegšana” norādītajai informācijai par failu augšupielādi XML formātā;
3.8.3. izmanto Web formas portālā www.eriga.lv, sadaļā “Rēķinu iesniegšana” manuālai rēķinu ievadei.
3.9. Līgumā noteiktajā kārtībā iesniegts elektronisks rēķins nodrošina Pusēm elektroniskā rēķina izcelsmes autentiskumu un satura integritāti.
3.10. Izpildītājam ir pienākums pašvaldības portālā www.eriga.lv sekot līdzi iesniegtā elektroniskā rēķina apstrādes statusam.
3.11. Ja Izpildītājs ir iesniedzis nepareizi aizpildītu vai Līguma nosacījumiem neatbilstošu elektronisko rēķinu, Pasūtītājs šādu rēķinu apmaksai nepieņem un neakceptē. Izpildītājam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Izpildītājs ir iesniedzis atkārtoto Elektronisko rēķinu.
3.12. Pasūtītājs apmaksā Izpildītāja iesniegto rēķinu par izpildītajiem pakalpojuma apjomiem. Pasūtītājam ir tiesības ieturēt Izpildītājam piemērotos līgumsodus no Izpildītājam izmaksājamām summām. 
3.13. Maksājums ir izdarīts brīdī, kad Pasūtītājs ir veicis maksājumu no sava bankas konta uz Izpildītāja Līgumā norādīto bankas kontu.
3.14. Ja Izpildītājs sniedz pakalpojumus, kas nav ietverti Līgumā, Pasūtītājs tos nav pasūtījis vai, ja paredzētā pakalpojuma izpildes gaitā Izpildītājs ir patvarīgi atkāpies no Līguma noteikumiem, tad Izpildītājs par šādiem pakalpojumiem samaksu nesaņem.


4. Līguma izpildes kārtība
4.1. Izpildītājs Līguma izpildē iesaista Līguma 4. pielikumā norādītos speciālistus. 
4.2. Līguma ietvaros Sistēmas izstrādes un uzturēšanas darbi tiek sniegti un pārvaldīti pēc mērogojamas Agile izstrādes pārvaldības metodikas, kas pielāgota Līguma izpildei. Līguma ietvaros pasūtīto Sistēmas izstrādes un uzturēšanas darbu izpilde tiek veikta vairākos Laidienos, kas var tikt īstenoti paralēli. Katrā Laidienā darbi tiek realizēti pakāpeniski un secīgi.
4.3. Izstrādes darbu rezultātu (Nodevumu) uzskata par nodotu un Pasūtītāja pieņemtu dienā, kad Puses abpusēji parakstījušas Aktu. Puses paraksta Aktu, ja Līguma izpildē vai Aktā nav konstatējami trūkumi. 
4.4. Pasūtītāja kontaktpersona, konstatējot trūkumus (saņemtā Nodevuma neatbilstība spēkā esošajiem normatīvajiem aktiem vai Līgumā noteiktajām prasībām), nosūta Izpildītājam pretenziju, norādot konstatētos trūkumus. Izpildītājs konstatētos trūkumus novērš bez papildu maksas. Trūkumi novēršami ne ilgāk kā 5 (piecu) darba dienu laikā. Trūkumu novēršanas termiņš nav uzskatāms par sākotnējā izpildes termiņa pagarinājumu.
4.5. Pēc Pasūtītāja pieprasījuma Izpildītājs bez papildu maksas nodrošina Pasūtītāja darbiniekiem Izpildītāja eksperta konsultācijas par aprēķināto darbietilpību. Darbietilpības novērtējumu (aprēķinus) Puses pievieno Līgumam.

5. Nostrādātā laika pasūtījumu izpildes kārtība
5.1. Pasūtītājs apmaksā Izpildītāja speciālistu faktiski nostrādāto laiku, ko Izpildītājs patērējis uzturēšanas darbu izpildē.
5.2. Uzturēšanas darbu nostrādātā laika pārskata un norēķinu periods ir viens mēnesis. Izpildītājs reizi mēnesī iesniedz Pasūtītājam pārskatu par iepriekšējā mēnesī veiktajiem darbiem Sistēmas uzturēšanai. Pārskatu veido atbilstoši Pušu iepriekš rakstiski saskaņotai formai.
5.3. Pasūtītājs 10 (desmit) darba dienu laikā izskata Izpildītāja iesniegto pārskatu par veiktajiem darbiem. Ja Izpildītāja iesniegtā pārskata pārbaudes rezultāti ir pozitīvi, Puses paraksta Aktu. Ja Izpildītāja iesniegtā pārskata pārbaudes rezultātā ir konstatēta neatbilstība faktiskajiem izpildes apjomiem vai pārskata saturā ir citi būtiski trūkumi, Pasūtītāja kontaktpersona nosūta Izpildītājam pretenziju, norādot konstatētos trūkumus, kas Izpildītājam ir jānovērš 3 (trīs) darba dienu laikā bez papildu maksas un aktualizētais pārskats jāiesniedz atkārtoti.
[bookmark: _Ref83621420]
6. Pušu tiesības un pienākumi

6.1. Pasūtītāja tiesības:
6.1.1. pieprasīt un saņemt no Izpildītāja informāciju un paskaidrojumus par Līguma izpildes gaitu un citiem Līguma jautājumiem;
6.1.2. dot Izpildītājam saistošus norādījumus attiecībā uz Pakalpojuma izpildi;
6.1.3. pieprasīt, lai Izpildītājs novērš Pasūtītāja konstatētās nepilnības par saviem līdzekļiem un Pasūtītāja noteiktajos termiņos;
6.1.4. neparakstīt Aktu, ja Pakalpojums vai tā daļa nav izpildītas atbilstoši Līgumā noteiktajām prasībām;
6.1.5. iesaistīt Pasūtītāja speciālistus;
6.1.6. neapmaksāt Pakalpojumus vai to daļu, ja tie neatbilst Līguma noteikumiem vai ir sniegti nekvalitatīvi, apmaksu veicot tikai par kvalitatīvi un faktiski sniegtiem Pakalpojumiem vai to daļu, ko ir akceptējis Pasūtītājs;
6.1.7. pastāvīgi uzraudzīt Izpildītāja sniegšanas kvalitāti, t.sk., sniegt obligāti izpildāmus norādījumus jautājumos, kas saistīti ar pakalpojuma godprātīgu, kvalitatīvu, savlaicīgu un normatīvajiem aktiem atbilstošu izpildi;
6.1.8. dot Izpildītājam obligāti izpildāmus norādījumus jautājumos, kas saistīti ar Līguma godprātīgu, kvalitatīvu, savlaicīgu un normatīvajiem aktiem atbilstošu izpildi.
6.2. Pasūtītāja pienākumi:
6.2.1. nodrošināt Izpildītāju ar visu tā rīcībā esošu Līguma pilnīgai izpildei nepieciešamo informāciju;
6.2.2. pieņemt kvalitatīvi izpildītu Pakalpojumu un veikt samaksu saskaņā ar Līguma noteikumiem.
6.3. Izpildītāja tiesības:
6.3.1. savlaicīgi saņemt visu Pasūtītāja rīcībā esošo informāciju, kas nepieciešama Līguma saistību izpildei;
6.3.2. saņemt samaksu par Līguma nosacījumiem atbilstoši sniegto Pakalpojumu.
6.4. Izpildītāja pienākumi:
6.4.1. sniegt kvalitatīvus pakalpojumus un nodrošināt Pasūtītājam iespēju pastāvīgi uzraudzīt sniegtā pakalpojuma kvalitāti;
6.4.2. novērst pakalpojumu neatbilstību Līguma prasībām;
6.4.3. informēt Pasūtītāju par Līguma izpildes gaitu un par iespējamiem vai paredzamiem kavējumiem Līguma izpildē;
6.4.4. iesaistīt Līguma izpildē tikai Līgumā norādītos atbilstošā jomā augsti kvalificētus un attiecīgu pieredzi guvušus Izpildītāja speciālistus, Izpildītājs papildu piesaistītos speciālistus saskaņo ar Pasūtītāju;
6.4.5. nodrošināt, ka Līgumā  norādītie speciālisti ir pieejami Līguma izpildē;
6.4.6. nodot Līguma izpildi apakšuzņēmējiem tikai saskaņojot ar Pasūtītāju. Izpildītājs atbild par apakšuzņēmēju sniegto pakalpojumu;
6.4.7. neizpaust informāciju, kas saņemta Līguma izpildē;
6.4.8. dzēst pēc Līguma izbeigšanas Izpildītāja rīcībā nonākušos datus, izņemot gadījumu, ja atkārtoti slēdz līgumu par to pašu līguma priekšmetu;
6.4.9. nodot datus pirms to dzēšanas Pasūtītājam, ja tas tos ir pieprasījis;
6.4.10. piedalīties Pasūtītāja organizētajās Sistēmas drošības pārbaudēs un auditos, kā arī sniegt nepieciešamo informāciju pēc rakstiska pieprasījuma;
6.4.11. dokumentēt visus drošības incidentus, norādot faktus, kas saistīti ar drošības incidentu, tā sekas un veiktās koriģējošās darbības; 
6.4.12. nodrošināt, ka piekļūt iekārtām, kas nodrošina Sistēmas darbību, atļauts vienīgi Izpildītāja pilnvarotām personām;
6.4.13. nekavējoties ziņot par informācijas tehnoloģiju drošības nepilnību (turpmāk – drošības nepilnība), informācijas tehnoloģijas drošības incidenta gadījumu vai personu datu aizsardzības pārkāpumu, kā arī par jebkuru sūdzību, ko Izpildītājs ir saņēmis no fiziskas personas saistībā ar personas datu apstrādi Līguma izpildē, izņemot, ja ir maz ticams, ka personas datu aizsardzības pārkāpums varētu radīt risku fizisku personu tiesībām vai Rīgas valstspilsētas pašvaldībai, Pasūtītāja Līguma pilnvarotajai personai un Rīgas valstpilsētas pašvaldības Centrālās administrācijas Datu aizsardzības un informācijas tehnoloģiju drošības centrs (turpmāk – Drošības centrs) pa e-pastu: dac@riga.lv.
6.4.14. norādīt ziņojumā par informācijas tehnoloģijas drošības incidentu šādu informāciju:
6.4.14.1. ziņotāja vārds, uzvārds, amats;
6.4.14.2. notikuma apraksts par to, kas, kā un kur noticis;
6.4.14.3. notikuma cēlonis (ja zināms);
6.4.14.4. informācija par to, vai notikums ir pārtraukts;
6.4.14.5. notikuma konstatēšanas datums un laiks;
6.4.14.6. kā tika konstatēts notikums;
6.4.14.7. drošības incidenta novēršanas prioritāte;
6.4.14.8. drošības incidenta apjoms;
6.4.14.9. drošības incidentā ietekmēto personu skaits; 
6.4.14.10. drošības incidenta ilgums;
6.4.14.11. drošības incidentā ietekmēto informācijas un komunikācijas tehnoloģijas vai informācijas resursu apjoms;
6.4.14.12. informācija par drošības incidentu izraisījušo kaitniecisko programmatūru, datni, darbību vai citu drošības incidentu izraisījušo cēloni;
6.4.14.13. informācijas un komunikācijas tehnoloģijas resursa, informācijas sistēmas ievainojamības vai drošības nepilnības, kas izmantota drošības incidentā, apraksts; 
6.4.14.14. drošības incidenta novēršanā veiktie tehniskie pasākumi;
6.4.14.15. informācija par kaitnieku veiktajām darbībām vai cita tehniskā informācija, ieskaitot IP adreses;
6.4.14.16. izvēlētais drošības incidenta novēršanas risinājums;
6.4.14.17. pasākumi, kas veikti, lai mazinātu drošības incidenta ietekmi attiecībā uz Rīgas valstspilsētas pašvaldību, un fiziskām personām;
6.4.14.18. informācija par drošības incidenta novēršanas un ietekmēto resursu atjaunošanas uzdevumu izpildi.
6.4.15. nodrošināt drošības incidentu pārvaldību, kas attiecas uz Izpildītāja resursos apstrādātiem Rīgas valstspilsētas pašvaldības pārziņā esošiem datiem.

7. Pušu atbildība

7.1. Par laidiena izpildes pabeigšanas termiņa nokavējumu saskaņā ar starp Pusēm apstiprināto Sistēmas izstrādes un ieviešanas plānu Pasūtītājs ir tiesīgs piemērot Izpildītājam  līgumsodu par katru laidiena izpildes pabeigšanas termiņa kavējuma dienu 0,5 procenti (nulle komats pieci procenti) apmērā no kavētā laidiena Nodevuma finanšu novērtējuma, bet ne vairāk kā 10 procenti (desmit procenti) no attiecīgā Līguma finanšu novērtējuma (neieskaitot PVN).
7.2. Par noteikto reakcijas laika vai novēršanas termiņa kavējumu uzturēšanas pieteikuma ietvaros, ja tas radies Izpildītāja vainas dēļ, Izpildītājs maksā Pasūtītājam līgumsodu 1 procents (viens procents) apmērā no uzturēšanas pieteikuma izpildes summas bez PVN par katru:
7.2.1.  nokavēto darba stundu, bet ne vairāk kā 10 procenti (desmit procenti) no uzturēšanas pieteikuma izpildes summas bez PVN par 1. un 2. kategorijas pieteikumiem;
7.2.2. gadījumu pārējo kategoriju pieteikumiem.
7.3. Ja Izpildītājs pārkāpj Līguma noteikumus attiecībā uz konfidencialitātes prasībām, Izpildītājs maksā Pasūtītājam līgumsodu EUR 300,00 (trīs simti euro) apmērā par katru pārkāpuma gadījumu. 
7.4. Ja Izpildītājs pārkāpj Līguma noteikumus attiecībā uz fizisko personu datu apstrādes prasībām (Līguma 5. pielikums), Izpildītājs maksā Pasūtītājam līgumsodu EUR 1 000,00 (viens tūkstotis euro) apmērā par katru pārkāpuma gadījumu.
7.5. Ja Izpildītājs pārkāpj vai neievēro Līgumā un normatīvos aktos noteiktās informācijas tehnoloģijas drošības prasības, Izpildītājs maksā Pasūtītājam līgumsodu EUR 1 000,00 (viens tūkstotis euro) apmērā par katru pārkāpuma gadījumu.
7.6. [bookmark: _Ref83621406]Par maksājumu termiņa kavējumu Pasūtītājs maksā Izpildītājam līgumsodu 0,5 (nulle komats pieci) procenti no nokavētās maksājuma daļas summas par katru kavējuma dienu, bet ne vairāk kā 10 procenti (desmit procenti) no attiecīgās summas. 
7.7. Lai piemērotu līgumsodu, viena Puse nosūta otrai Pusei parakstītu pretenziju par līgumsoda piemērošanu kopā ar atbilstošu rēķinu. Otra Puse 3 (trīs) darbdienu laikā pēc pretenzijas par līgumsoda piemērošanu un atbilstoša rēķina saņemšanas:
7.7.1. piekrīt piemērotajam līgumsodam un tā apmēram, un 10 (desmit) darbdienu laikā no pretenzijas saņemšanas dienas veic līgumsoda samaksu;
7.7.2. nepiekrīt piemērotajam līgumsodam vai tā apmēram, un 10 (desmit) darbdienu laikā no pretenzijas saņemšanas dienas nosūta motivētu atteikumu otrai Pusei. Šajā gadījumā 3 (trīs) darbdienu laikā pēc atteikuma saņemšanas līgumsoda pieprasītājs atkārtoti pieprasa līgumsodu no otras Puses vai nosūta otrai Pusei paziņojumu par pretenzijas atsaukšanu. Ja pēc atkārtota līgumsoda samaksas pieprasījuma otra Puses noraida tā piemērošanu, tad jautājums tiek risināts Līguma 14. sadaļā noteiktajā kārtībā.
7.8. Līgumsoda samaksa neatbrīvo Puses no saistību izpildes.
7.9. Pusei saskaņā ar Latvijas Republikas Civillikumu ir pienākums atlīdzināt otrai Pusei nodarītos tiešos vai netiešos zaudējumus, ja tādi ir radušies prettiesiskas rīcības rezultātā un ir konstatēta un dokumentāli pamatoti pierādīta zaudējumu nodarītāja vaina, zaudējumu esamības fakts un zaudējumu apmērs, kā arī cēloniskais sakars starp prettiesisko rīcību un nodarītajiem zaudējumiem. Puses neatbild par nejaušu zaudējumu atlīdzināšanu.
7.10. Izpildītājs saskaņā ar Latvijas Republikas Civillikumu atbild par to Pasūtītājam nodarīto tiešo vai netiešo zaudējumu atlīdzināšanu, kas Pasūtītājam radušies Izpildītāja un trešo personu kā Izpildītāja apakšuzņēmēju, kas piesaistīti pēc Izpildītāja iniciatīvas, vainas dēļ kā izpildīto darbu neatbilstošas kvalitātes un konfidencialitātes noteikumu pārkāpšanas rezultāts.

8. Pušu pārstāvji un sadarbības noteikumi

8.1. Puses vienojas, ka ar Līguma izpildi saistītos jautājumus risinās šādas Pušu pilnvarotās personas:
8.1.1. Pasūtītāja pilnvarotā persona: Rīgas valstspilsētas pašvaldības aģentūras “Rīgas digitālā aģentūra” projektu vadītāja Ance Mežgaile, tālr. 67105303, e-pasts: ance.mezgaile@riga.lv;
8.1.2. Izpildītāja pilnvarotā persona: SIA “Jāņa sēta” projektu vadītājs Valdis Karulis tālr. 67317540, e-pasts: valdis.karulis@kartes.lv.
Pasūtītāja pilnvarotai personai ir šādas tiesības:
8.1.3. pieteikt pretenzijas par Līguma saistību pienācīgu neizpildi;
8.1.4. risināt jautājumus, kas saistīti ar Līgumam neatbilstošu pakalpojumu;
8.1.5. risināt citus organizatoriskos jautājumus, kas saistīti ar Līguma izpildi. 
Izpildītāja pilnvarotai personai ir šādas tiesības:
8.1.6. pieteikt pretenzijas par Līguma saistību pienācīgu neizpildi;
8.1.7. risināt jautājumus, kas saistīti ar Līgumam neatbilstošu pakalpojumu;
8.1.8. risināt citus organizatoriskos jautājumus, kas saistīti ar Līguma izpildi.
Pilnvarotās personas, veicot savstarpējo saraksti, izmanto Līguma 8.1. punktā minētos rekvizītus (tālruņu numurus un e-pasta adreses).
Ja Līguma izpildes laikā tiek nomainīta pilnvarotā persona attiecīgā Puse par to nekavējoties rakstiski informē otras Puses pilnvaroto personu. Šādā gadījumā atsevišķi Līguma grozījumi nav jāveic. Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi.
Puses nosūtītie paziņojumi, pretenzijas un cita saistoša informācija Līguma izpildē ir uzskatāma par paziņotu otrai Pusei Paziņošanas likumā noteiktajos termiņos.

9. Apakšuzņēmēja un personāla nomaiņa
Līguma izpildē Izpildītāja piesaistītie speciālisti un apakšuzņēmēji ir norādīti Līguma 4.pielikumā “Līguma izpildē iesaistīto speciālistu un apakšuzņēmēju saraksts”. Izpildītājs nav tiesīgs bez saskaņošanas ar Pasūtītāju veikt Līgumā norādītā apakšuzņēmēja vai speciālista nomaiņu un iesaistīt papildu speciālistus vai apakšuzņēmējus Līguma izpildē. Pasūtītājs var prasīt speciālista vai apakšuzņēmēja viedokli par nomaiņas iemesliem.
Izpildītājs nodrošina, ka Līguma izpildē piedalās tikai Izpildītāja piedāvājumā norādītie speciālisti, kura kvalifikācijas atbilstību izvirzītajām prasībām Pasūtītājs ir vērtējis Konkursa dokumentos noteiktajām prasībām.
Izpildītājs atbild par Līguma izpildi un nodrošina, ka tā personāls un apakšuzņēmējs ievēro visus Līguma noteikumus.
Līgumā norādītā personāla nomaiņa pieļaujama tikai ar Pasūtītāja piekrišanu. Pasūtītājs nepiekrīt Līgumā norādītā personāla nomaiņai gadījumos, kad piedāvātais personāls neatbilst Konkursa nolikumā personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
Pasūtītājs pirms piekrist Līguma 4. pielikumā norādītā personāla nomaiņai vai jauna personāla iesaistei, saskaņā ar Ministru kabineta 2021. gada 6. jūlija noteikumu Nr. 508 “Kritiskās infrastruktūras, tajā skaitā Eiropas kritiskās infrastruktūras, apzināšanas, drošības pasākumu un darbības nepārtrauktības plānošanas un īstenošanas kārtība” 16. punktam, nosūta izvērtēšanai informāciju valsts drošības iestādei attiecībā uz šajā Līguma punktā noteikto Pretendenta personālu. Gadījumā, ja izvērtēšanas rezultātā valsts drošības iestāde konstatē, ka kāds no Pretendenta jaunpiedāvātajiem speciālistiem nedrīkst piedalīties Līguma izpildē, Pasūtītājs šāda speciālista iesaistei Līguma izpildē nepiekrīt.
Pasūtītājam ir tiesības rakstveidā pieprasīt Izpildītāja personāla nomaiņu, ja:
9.1.1. Izpildītāja personāls (speciālists) atkārtoti kavējis saskaņotu pasūtījumu vai aktivitāti; 
9.1.2. Izpildītāja personāls (speciālists) atkārtoti nav izpildījis pasūtījumu ar nepieciešamo lietpratību un rūpību, kādu Pasūtītājs pamatoti varēja sagaidīt no Konkursa dokumentācijā norādītajām prasībām atbilstoša speciālista, un Pasūtītājs iepriekš rakstveidā par to brīdinājis Izpildītāju;
9.1.3. Izpildītāja personāls (speciālists) nav ievērojis vispārpieņemtās ētikas un profesionālās ētikas normas;
9.1.4. Izpildītāja personāls (speciālists) nepārvalda oficiālo valsts valodu un nav ticis nodrošināts tulks.
Pasūtītājs nepiekrīt piedāvājumā norādītā apakšuzņēmēja nomaiņai vai piesaistei, ja pastāv kāds no šādiem nosacījumiem:
	
	


9.1.5. piedāvātais apakšuzņēmējs neatbilst Konkursa nolikumā apakšuzņēmējiem izvirzītajām prasībām;
9.1.6.  tiek nomainīts apakšuzņēmējs, uz kura iespējām Izpildītājs balstījies, lai apliecinātu savas kvalifikācijas atbilstību paziņojumā par līgumu un Konkursa nolikumā noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Izpildītājs atsaucies, apliecinot savu atbilstību Konkursa nolikumā noteiktajām prasībām, vai tas atbilst Publisko iepirkumu likuma 42. panta otrajā daļā minētajiem pretendentu izslēgšanas iemesliem;
9.1.7. piedāvātais apakšuzņēmējs, kura sniedzamo pakalpojumu vērtība ir vismaz 10 000 euro, atbilst Publisko iepirkumu likuma 42. panta otrajā daļā minētajiem pretendentu izslēgšanas iemesliem;
9.1.8. apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Konkursa dokumentos noteiktajiem piedāvājuma izvērtēšanas kritērijiem.
Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Konkursa nolikumā noteiktajiem piedāvājuma izvērtēšanas kritērijiem.
Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42. panta noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu Izpildītājam nomainīt apakšuzņēmēju vai piesaistīt jaunu apakšuzņēmēju Līguma izpildes nodrošināšanai. Publisko iepirkumu likuma 42. panta ceturtās daļas 2., 3. un 4. punktā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
Gadījumā, ja Līguma izpildē piesaistīto personālu vai apakšuzņēmēju personisku piedalīšanos nav iespējams nodrošināt (piemēram, atvaļinājumi, darba attiecību pārtraukšana u.c. gadījumi), Izpildītājam ir pienākums nodrošināt līdzvērtīgas vai augstākas kvalifikācijas personāla vai apakšuzņēmēju piesaisti Līguma izpildē, iepriekš to saskaņojot ar Pasūtītāju.
Lai veiktu personāla un apakšuzņēmēju nomaiņu, Izpildītājs rakstveidā informē Pasūtītāju par attiecīgo aizvietotāju un iesniedz dokumentus, kas nepieciešami lēmuma pieņemšanai (piemēram, sertifikātu un apliecinājumu apliecinātās kopijas). 
Pasūtītājs lēmumu par Izpildītāja personāla vai apakšuzņēmēju nomaiņu vai jaunu apakšuzņēmēju vai personāla iesaistīšanu Līguma izpildē pieņem iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.
Gadījumā, ja tiek mainīts normatīvais regulējums, kas nosaka Konkursā izraudzītā personāla vai apakšuzņēmēju nomaiņu, tā notiek atbilstoši spēkā esošajos normatīvajos aktos noteiktajām prasībām.
Izpildītājs koordinē apakšuzņēmēju darbību un atbild par pasūtījumu izpildi, ko snieguši tā piesaistītie apakšuzņēmēji, izpildes kvalitāti, termiņu, Līguma noteikumu ievērošanu un citiem jautājumiem, kas attiecas uz Līguma izpildi. 
Izpildītājs atbild par veiktajiem norēķiniem ar tā piesaistīto apakšuzņēmēju, t.sk. arī Izpildītāja maksātnespējas procesa gadījumā. Pasūtītājs neatbild par Izpildītāja nokavētiem vai vispār neveiktiem norēķiniem ar tā piesaistīto apakšuzņēmēju.

10. Konfidencialitāte

Par konfidenciālu informāciju, t.sk. personas dati (turpmāk – KI) Līguma izpratnē Puses uzskata jebkādu informāciju, kas Izpildītājam un tā speciālistiem kļuvusi zināma Līguma izpildē. 
Par KI uzskatāma informācija saskaņā ar Līguma 10.1. punktā norādīto neatkarīgi no tā, kādā formā šī informācija ir ietverta, izveidota vai uzglabāta, t.i., tā var būt mutiskā, rakstiskā, elektroniskā vai jebkāda veida datu nesējos noformētā formā.
Izpildītājs nodrošina, ka tā katrs Līguma izpildē iesaistītais speciālists paraksta attiecīgu Konfidencialitātes apliecinājumu (Līguma 6. pielikums) par Līgumā noteikto konfidencialitātes prasību izpildi.
Puses ar KI prettiesisku izpaušanu Līguma ietvaros saprot – KI nodošanu mutiski, rakstiski, elektroniski vai jebkādā citā tehniskā veidā, tās kopēšanu, pavairošanu, kopēšanu datu nesējos, izplatīšanu, pārdošanu, dāvināšanu, iznomāšanu, izmainīšanu, pārveidošanu un nodošanu trešajām personām vai citas līdzīgas darbības ar KI.
Konfidencialitātes aizsardzības noteikumi neattiecas uz tādu informāciju, kas:
10.1.1. tās nodošanas laikā vai pēc tam kļuvusi par publiski pieejamu (izņemot gadījumu, kad tā kļūst pieejama Līguma noteikumu neizpildes rezultātā Izpildītāja vai tā speciālistu vainas dēļ);
10.1.2. likumīgā kārtā Izpildītājam vai tā speciālistiem pieejama pirms tās saņemšanas no Pasūtītāja (pierādāms ar rakstiskiem oficiāliem dokumentiem);
10.1.3. saskaņā ar Latvijas Republikas normatīvajiem aktiem ir atklāta, vai kuru valsts vai pašvaldību iestādes noteikušas par atklātu;
10.1.4. informācija, kura, ievērojot Latvijas Republikas normatīvo aktu prasības, ir jānodod valsts vai pašvaldību iestādēm, kuras saskaņā ar normatīvajos aktos šīm iestādēm dotajām tiesībām padara saņemto informāciju par vispārpieejamu informāciju;
10.1.5. oficiāli publicēta Pasūtītāja tīmekļvietnē, preses izdevumos, grāmatās, publiski pieejamos informatīvos katalogos, bukletos, informatīvos iespiedmateriālos un reklāmās.; 
Izpildītājs papildu šai Līguma sadaļai attiecībā uz personas datiem un personas datu apstrādi ievēro Līguma 5. pielikumu un regulējumu personu datu aizsardzības jomā. Ja pastāv atšķirības starp šo Līguma sadaļu un Līguma 5. pielikumu vai regulējumu personu datu aizsardzības jomā, Izpildītājs piemēro Līguma 5. pielikumu un regulējumu personu datu aizsardzības jomā. Izpildītājs neattiecina Līguma 10.5.1., 10.5.2., 10.5.3. un 10.5.5. punktus attiecībā uz personas datiem un personu datu apstrādi.  
Izpildītājs un tā speciālisti KI izmanto un pielieto, ievērojot Pasūtītāja noteikumus, Pasūtītāja darbinieka rakstiskos norādījumus, apņemoties pakļauties arī Pasūtītāja darbību reglamentējošo dokumentu prasībām. 
Izpildītājs un tā speciālisti KI uzglabā tādā drošā vietā un veidā, lai pilnībā izslēgtu iespēju citām trešajām personām piekļūt KI. 
Trešā persona ir fiziska vai juridiska persona, publiska iestāde, aģentūra vai struktūra, kura nav Pasūtītājs, Izpildītājs un personas, kuras Pasūtītāja vai Izpildītāja tiešā pakļautībā ir pilnvarotas apstrādāt KI, t.sk. personas datus. Personas datu apstrādes gadījumā trešā personas arī nav pats datu subjekts.
Izpildītājs atbild, lai nekavējoties, pēc iespējas saprātīgi īsākā laikā, tas paziņotu Pasūtītājam par katru gadījumu, kad KI, kas nonākusi Izpildītāja vai tā speciālistu rīcībā, ir nozaudēta (neatkarīgi no nozaudēšanas iemesliem), trešo personu nozagta vai notikusi trešo personu prettiesiska iejaukšanās – informācijas pārveidošana, daļēja vai pilnīga dzēšana, pārkopēšana un nodošana citām personām, kurām nav Līgumā paredzētas tiesības piekļūt KI, kā arī, ja notikušas cita veida prettiesiskas darbības ar KI. 
Pēc Pasūtītāja vai tā darbinieku pirmā pieprasījuma Izpildītājam ir pienākums nekavējoties atdot Izpildītāja vai tā speciālistu rīcībā nodoto vai nonākušo KI.   
Izpildītājs nodrošina, ka pēc Pasūtītāja vai tā darbinieku pirmā pieprasījuma KI nekavējoties tiek iznīcināta (visā tās apjomā, tās atsevišķas daļas, tās oriģināli, kopijas vai cita veida atvasinājumi), kā arī nodrošina, ka tiek izpildīti citi Pasūtītāja vai tā darbinieku norādījumi attiecībā uz KI, ja vien tie nav pretrunā ar Latvijas Republikas normatīvo aktu prasībām vai Līguma noteikumiem.
Līguma 10. sadaļas noteikumiem nav laika ierobežojuma un uz tiem neattiecas Līguma darbības termiņš.



11. Intelektuālās tiesības

Izpildītājs pilnībā nodod Pasūtītājam visas Autortiesību likuma 15. panta pirmajā, otrajā un trešajā daļā noteiktās autoru mantiskās izņēmuma tiesības uz visiem Līguma izpildes rezultātā radītajiem un Pasūtītājam nodotajiem, un Pasūtītāja pilnā apmērā apmaksātajiem autortiesību objektiem, t.sk. izgatavotajiem un Pasūtītājam nodotajiem materiāliem.
[bookmark: _Ref443990772]Izpildītājs nodrošina, ka visu Līguma izpildes rezultātā radīto, Pasūtītājam nodoto un Pasūtītāja pilnā apmērā apmaksāto autortiesību objektu autori neizmantos Autortiesību likuma 14.panta pirmajā daļā noteiktās autora personiskās tiesības uz izlemšanu, vai darbs tiks izziņots un kad tas tiks izziņots (14. panta pirmās daļas 2. punkts), darba atsaukšanu (14. panta pirmās daļas 3. punkts), uz vārda norādīšanu (14. panta pirmās daļas 4.punkts), uz darba neaizskaramību (14. panta pirmās daļas 5. punkts) un pretdarbību (14. panta pirmās daļas 6. punkts), pretējā gadījumā Izpildītāja pienākums ir segt visus Pasūtītājam radītos zaudējumus. 
Izpildītājam Nodevumos ir aizliegts iekļaut jebkādas norādes, kas satur ierobežojumus Pasūtītājam pilnīgi brīvi rīkoties (sadalīt, publicēt, iekļaut izvilkumus citos tekstos, nodot citām personām u.c.) ar saņemtajiem Nodevumiem vai to daļām. Izpildītājs nedrīkst nekādos gadījumos pieprasīt, lai Pasūtītājs, jebkādi izmantojot Nodevumus, obligāti publicē atsauces uz Izpildītāju. Šajā punktā raksturotās norādes Nodevumos, rīkojoties ar tiem vai jebkādām to daļām, Pasūtītājs neņem vērā. 
Ja Nodevums ir saistīts ar trešās personas autortiesību izmantošanu, Izpildītājs nodrošina visu nepieciešamo licenču saņemšanu, kas nepieciešamas attiecīgā Nodevuma lietošanai.
Izpildītāja vainas dēļ radīto trešo personu autortiesību aizskārumu gadījumā Izpildītājam ir pienākums:
bez maksas nekavējoties novērst jebkādu trešo personu autortiesību aizskārumu; 
pēc Pasūtītāja pieprasījuma uz sava rēķina aizstāvēt Pasūtītāju, ja trešās personas cēlušas prasījumus par autortiesību aizskārumu; 
segt Pasūtītāja izdevumus un zaudējumus, kas rodas saistībā ar trešo personu autortiesību aizskārumu vai trešo personu celtajiem prasījumiem par autortiesību aizskārumu.
Līguma 11.5.  punktā noteiktais nav ierobežots ne laikā, ne atbildības apjomā.
Izpildītājam aizliegts ierobežot Autortiesību likuma 29. panta pirmajā daļā noteiktās tiesības.
12. Līguma grozījumi un to izbeigšana

[bookmark: _Hlk137728270]Par Līguma grozījumiem Puses vienojas rakstiski. Rakstiskās vienošanās tiek abpusēji parakstītas, un ir pievienojamas Līgumam kā neatņemamas sastāvdaļas. 
Puses veic grozījumus, ievērojot Publisko iepirkumu likuma 61. panta noteikumus. 
Līgums zaudē spēku, ja iestājas viens no šiem punktiem: 
12.1.1.  ir beidzies Līguma darbības termiņš; 
12.1.2.  ir izlietota Līguma 3.1. punktā noteiktā kopējā Līguma summa. 
[bookmark: _Hlk121927807]Katrai no Pusēm ir tiesības vienpusēji atkāpties no Līguma, ja otra Puse nepilda vai nepienācīgi pilda kādu no Līguma noteikumiem, par to rakstiski un motivēti brīdinot otru Pusi vismaz 20 (divdesmit) darba dienas iepriekš. 
Pusei, kura nav pildījusi Līguma noteikumus un saņēmusi otras Puses motivētu rakstisku brīdinājumu par vienpusēju atkāpšanos no Līguma, ir pienākums 10 (desmit) darba dienu laikā no brīdinājuma saņemšanas dienas novērst brīdinājumā norādītās Līguma būtiskās atkāpes. Ja Līguma būtiskās atkāpes noteiktajā laikā nav novērstas, Līgumu var izbeigt Līguma 12.4.  punktā noteiktajā kārtībā 11. (vienpadsmitajā) darba dienā pēc brīdinājuma saņemšanas. Vainīgajai Pusei var tikt iesniegta prasība par Līguma izbeigšanas rezultātā nodarīto zaudējumu atlīdzināšanu. 
Pasūtītājam ir tiesības apturēt Līguma izpildi, ja kārtējā budžeta gada ietvaros nav paredzēti līdzekļi Līgumā noteikto pakalpojumu apmaksai. Šādā gadījumā Pasūtītājam ir pienākums norēķināties ar Izpildītāju par jau pasūtītajiem, paveiktajiem un Pasūtītāja pieņemtajiem darbiem. Ja līdzekļi Līgumā minēto pakalpojumu apmaksai netiek piešķirti 2 (divus) gadus pēc kārtas, Līgumu var izbeigt Līguma 12.4. punktā noteiktā kārtībā. 
Pasūtītājs ir tiesīgs vienpusēji atkāpties no Līguma, rakstiski brīdinot Izpildītāju vismaz 20 (divdesmit) darba dienas iepriekš, šādos gadījumos:
12.1.3. Izpildītājs nepilda vai pārkāpj Līgumā noteiktās saistības, un pēc rakstiskas Pasūtītāja pretenzijas atkārtoti nav novērsis pieļautos pārkāpumus;
12.1.4. Pasūtītājs vismaz 2 (divas) reizes ir pamatoti iesniedzis Izpildītājam pretenziju viena laidiena ietvaros vai viena uzturēšanas pieteikuma ietvaros;  
12.1.5. Pakalpojuma izpildījums neatbilst Līgumam, šī neatbilstība nav novērsta Līgumā paredzētajā termiņā;
12.1.6. Izpildītājs ir nodevis savu Līgumā noteikto saistību izpildi ar Pasūtītāju rakstiski nesaskaņotam apakšuzņēmējam vai personālam un nenovērš šādus pārkāpumus 10 (desmit) darba dienu laikā pēc Pasūtītāja rakstveida brīdinājuma saņemšanas;
12.1.7. Izpildītājs kavē Nodevuma nodošanu un pēc Pasūtītāja rakstveida brīdinājuma saņemšanas nav iesniedzis Nodevumu; 
12.1.8. Izpildītājs Līguma noslēgšanas vai izpildes laikā sniedzis nepatiesas vai nepilnīgas ziņas vai apliecinājumus;
12.1.9. Izpildītājs Līguma noslēgšanas vai izpildes laikā veicis prettiesisku darbību;
12.1.10. Izpildītājs ir patvaļīgi pārtraucis Līguma izpildi, tai skaitā, ja Izpildītājs nav sasniedzams juridiskajā adresē;
12.1.11. ir pasludināts Izpildītāja maksātnespējas process vai iestājas citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem, vai kas negatīvi ietekmē Pasūtītāja tiesības, kuras izriet no Līgumiem;
12.1.12. Izpildītājs pārkāpj vai nepilda citu būtisku Līgumā paredzētu pienākumu;
12.1.13. Izpildītājs ir Pasūtītājam nodarījis zaudējumus;
12.1.14. Izpildītājam vismaz 2 (divas) reizes viena ceturkšņa laikā ir piemērots līgumsods saskaņā ar Līguma nosacījumiem.
12.1.15. Izpildītājs ir patvaļīgi pārtraucis Līguma izpildi;
12.1.16. Pasūtītājam ir būtiski samazināts vai atcelts finansējums, ko Pasūtītājs plānoja izmantot Līgumā paredzēto maksājumu saistību segšanai. 
Pasūtītājam ir tiesības nekavējoties vienpusēji izbeigt Līgumu vienā no šādiem gadījumiem:
ja konstatēts, ka Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kā arī gadījumā, ja pirms Līguma noslēgšanas attiecīgie apstākļi bija pastāvējuši, bet Pasūtītājam tie nebija zināmi;
12.1.17. ja konstatēts, ka Līgumu nav iespējams izpildīt tādēļ, ka iestājies Ministru kabineta 2015. gada 28. jūlija noteikumu Nr. 442 “Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām” 36.¹ punktā noteiktais ierobežojums attiecībā uz patieso labuma guvēju un kompetentā valsts drošības iestāde nav saskaņojusi Līguma turpināšanu;
12.1.18. Izpildītājs nepilda Līguma noteiktās prasības attiecībā uz Līguma noteiktā pakalpojuma kvalitāti un apjomu;
12.1.19. Izpildītājs Līguma izpildē neievēro informācijas tehnoloģijas drošības prasības.
Pasūtītājs neatlīdzina Izpildītājam zaudējumus, kas radušies, Pasūtītājam izmantojot savas Līgumā noteiktās atkāpšanās tiesības.
Izpildītājam ir tiesības vienpusēji izbeigt Līgumu par to rakstveidā paziņojot Pasūtītājam vismaz 10 (desmit) dienas iepriekš un neatlīdzinot Pasūtītājam nekādus ar Līguma izbeigšanu saistītus un Līguma izbeigšanas rezultātā radušos zaudējumus vai izdevumus, ja Pasūtītājs vismaz 30 (trīsdesmit) dienas nepamatoti kavē maksājumu veikšanas termiņu un Pasūtītājs pārkāpumu nenovērš 30 (trīsdesmit) dienu laikā no Izpildītāja pretenzijas nosūtīšanas dienas.
Līgums pirms termiņa var tikt izbeigts, pamatojoties uz abu Pušu savstarpēju vienošanos, kurā atrunāti visi Pakalpojuma pārņemšanas nosacījumi un noteikumi.

13. Nepārvarama vara

[bookmark: _Hlk139321270]Puse tiek atbrīvota no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi nepārvaramas varas apstākļu iestāšanās rezultātā pēc Līguma spēkā stāšanās dienas, kuru nebija iespējams ne paredzēt, ne novērst.
Pusei, kas nokļuvusi nepārvaramas varas apstākļos, tiklīdz tas ir iespējams, bet ne vēlāk kā 3 (trīs) dienu laikā pēc nepārvaramas varas apstākļu iestāšanās dienas rakstiski jāinformē par to otra Puse un, ja tas ir iespējams, ziņojumam jāpievieno izziņa, kuru izsniegušas kompetentas iestādes un kura satur nepārvaramas varas apstākļu apstiprinājumu un raksturojumu.
Ja nepārvaramas varas apstākļu dēļ Līguma saistības netiek pildītas ilgāk par 3 (trīs) mēnešiem, katrai Pusei ir tiesības izbeigt Līgumu, par to rakstveidā brīdinot otru Pusi vismaz 10 (desmit) dienas iepriekš. Šajā gadījumā Puse nevar prasīt atlīdzināt zaudējumus, kas radušies Līguma izbeigšanas rezultātā.
Par zaudējumiem, kas radušies nepārvaramas varas apstākļu dēļ, neviena no Pusēm atbildību nenes, ja Puse ir informējusi otru Pusi atbilstoši Līguma 13.2. punktam.

14. Strīdu izšķiršana

Visi strīdi, kas rodas Līguma sakarā, vispirms tiek risināti Pušu savstarpējās sarunās. Ja sarunas strīdus neatrisina, tie tiks izšķirti Latvijas Republikas tiesā, piemērojot Latvijas Republikā spēkā esošos normatīvos aktus.
Ja sakarā ar Līgumu vai tā izpildi starp Pusēm pastāv strīds vai kāda no Pusēm ir iesniegusi prasību tiesā, tas nav pamats Izpildītājam pārtraukt vai apturēt Preču piegādi, kā arī Pasūtītājam aizturēt maksājumus vai kā citādi Pusēm nepildīt tos pienākumus, kuri tieši nav saistīti ar strīdu, izņemot ja šāda Līguma izpildes pārtraukšana vai maksājuma aizturēšana noteikta Līgumā.

15. Citi noteikumi

Pienākumi un tiesības, kas nav ietvertas Līgumā, tiek regulēti atbilstoši Latvijas Republikas normatīvajiem aktiem.
Ja kāds no Līguma nosacījumiem zaudē spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Puses piemēro Līgumu atbilstoši spēkā esošajiem normatīvajiem aktiem.
Ja kāds no Līgumā norādītajiem normatīvajiem aktiem zaudē spēku un tā vietā tiek pieņemts jauns normatīvais akts, kurš regulē tos pašus jautājumus, kurus regulēja spēku zaudējušais akts, ar tā spēkā stāšanās brīdi piemēro jauno, spēkā esošo normatīvo aktu.
Līgums ir sagatavots elektroniska dokumenta veidā uz 14 (četrpadsmit) lapām un parakstīts ar drošu elektronisko parakstu. 
15.1. Līgumam tā noslēgšanas brīdī ir pievienoti šādi pielikumi, kas ir Līguma neatņemama sastāvdaļa:
15.1.1. 1. Pielikums “Tehniskā specifikācija”;
15.1.2. 2. pielikums “Tehniskais piedāvājums”;
15.1.3. 3. pielikums “Finanšu piedāvājums”;
15.1.4. 4. pielikums “Līguma izpildē iesaistīto speciālistu un apakšuzņēmēju saraksts”;
15.1.5. 5. pielikums “Personas datu apstrādes noteikumi”;
15.1.6. 6. pielikums “Konfidencialitātes apliecinājums”.

16. Pušu rekvizīti
	[bookmark: _Hlk140569926][bookmark: _Hlk140588378]

